ข้อกำหนดเจ้าพนักงานจราจรทั่วราชอาณาจักร เรื่อง กำหนดแบบใบสั่งของเจ้าพนักงานจราจรและใบรับแทนใบอนุญาตขับขี่ พ.ศ. 2550

ข้อกำหนดเจ้าพนักงานจราจรทั่วราชอาณาจักร
ข้อกำหนดเจ้าพนักงานจราจรทั่วราชอาณาจักร
เรื่อง
กำหนดแบบใบสั่งของเจ้าพนักงานจราจรและใบรับแทนใบอนุญาตขับขี่
พ.ศ.
๒๕๕๐
 

อาศัยอำนาจตามความในมาตรา ๑๔๐ แห่งพระราชบัญญัติจราจรทางบก
พ.ศ. ๒๕๒๒ แก้ไขเพิ่มเติมโดยพระราชบัญญัติจราจรทางบก (ฉบับที่ ๔) พ.ศ. ๒๕๓๕ มาตรา ๑๗
ผู้บัญชาการตำรวจแห่งชาติในฐานะเจ้าพนักงานจราจรทั่วราชอาณาจักรกำหนดแบบใบสั่งของเจ้าพนักงานจราจรและใบรับแทนใบอนุญาตขับขี่
ไว้ดังต่อไปนี้
ข้อ ๑ ข้อกำหนดนี้เรียกว่า ข้อกำหนดเจ้าพนักงานจราจรทั่วราชอาณาจักร
เรื่อง กำหนดแบบใบสั่งของเจ้าพนักงานจราจร และใบรับแทนใบอนุญาตขับขี่ พ.ศ. ๒๕๕๐

ข้อ ๒[๑]
ข้อกำหนดนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไป

ข้อ ๓ ให้ยกเลิกข้อกำหนดเจ้าพนักงานจราจร เรื่อง กำหนดแบบใบสั่งของเจ้าพนักงานจราจรและใบรับแทนใบอนุญาตขับขี่
ฉบับลงวันที่ ๒๙ กรกฎาคม พ.ศ. ๒๕๔๑

ข้อ ๔ แบบใบสั่งของเจ้าพนักงานจราจร และใบรับแทนใบอนุญาตขับขี่
ให้มีขนาดกว้าง ๑๔ เซนติเมตร ยาว ๒๕ เซนติเมตร และมีข้อความตามแบบแนบท้ายข้อกำหนดนี้

ข้อ ๕ ใบสั่งของเจ้าพนักงานจราจร และใบรับแทนใบอนุญาตขับขี่
ฉบับหนึ่งมี ๔ แผ่น ดังนี้
๕.๑ แผ่นที่หนึ่งสีขาว สำหรับให้กับผู้ขับขี่หรือติดไว้ที่รถ
๕.๒ แผ่นที่สองสีเหลือง สำหรับส่งให้หน่วยที่มีอำนาจหน้าที่เปรียบเทียบปรับคดีจราจรเพื่อทำการบันทึกข้อมูลใบสั่งในเครื่องคอมพิวเตอร์ของระบบสารสนเทศกลางที่เชื่อมโยงข้อมูลของสำนักงานตำรวจแห่งชาติ
๕.๓ แผ่นที่สามสีชมพู สำหรับมอบให้พนักงานสอบสวน
๕.๔ แผ่นที่สี่สีฟ้าเป็นสำเนาคู่ฉบับเก็บไว้เป็นหลักฐานสำหรับเจ้าพนักงานผู้จับ


กำหนด
ณ วันที่ ๑๒ มกราคม พ.ศ. ๒๕๕๐
พลตำรวจเอก
โกวิท วัฒนะ
ผู้บัญชาการตำรวจแห่งชาติ
เจ้าพนักงานจราจรทั่วราชอาณาจักร
[เอกสารแนบท้าย]

๑. ใบสั่งของเจ้าพนักงานจราจร

(ดูข้อมูลจากภาพกฎหมาย)




























วัชศักดิ์/ผู้จัดทำ
๒๘
กุมภาพันธ์ ๒๕๕๐

[๑]
ราชกิจจานุเบกษา เล่ม ๑๒๔/ตอนพิเศษ ๒๐ ง/หน้า ๒๔/๒๑ กุมภาพันธ์ ๒๕๕๐